राजस्थान में तीन प्रकार की होली होती है। माली होली। इसमें माली जात के पुरुष, स्त्रियों पर पानी डालते हैं और बदले में औरतें लाठियों से पुरुषों की पिटाई करती हैं। इसके अलावा गोदाजी की गैर होली और बीकानेर की डोलची होली भी प्रसिद्ध हैं। पंजाब में होली को 'होला मोहल्ला' कहते हैं और इसे निहंग सिख मानते हैं। इस मौके पर खूब घुड़सवारियां और तलवारबाज़ियां होती हैं। हरियाणा की होली बरसाने की लट्ठमार होली जैसी ही होती है। बस फ़र्क़ सिर्फ़ इतना है कि यहाँ देवर, भाभी को रंगने की कोशिश करते हैं और बदले में भाभी देवर की लाठियों से पिटाई करती है। यहाँ होली को 'दुल्हंदी' भी कहते हैं। दिल्ली की होली तो सबसे निराली है क्योंकि राजधानी होने की वजह से यहाँ पर सभी जगह के लोग अपने ढंग होली मानते हैं जो आपसी समरसता और सौहार्द का स्वरूप है। दिल्ली में नेताओं की होली की भी ख़ूब धूम होती है। देश के जाने-माने कवि दिनेश शुक्ल रंग-पर्व को इन शब्दों से सराबोर करते हैं -